
Sülysáp Város Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

Szám: S/5230-21/2016
Előterjesztés elkészítésének időpontja: 2016. október 12.
Előterjesztést készítette: dr. Tóth Krisztina jegyző
Előterjesztést véleményezi: PVB
Döntés módja: nyílt szavazás, egyszerű szótöbbség
Melléklet: fotódokumentáció
E L Ő T E R J E S Z T É S

Sülysáp Város Önkormányzata Képviselő-testületének

2016. október 20-án tartandó munkaterv szerinti ülésére

12. napirendhez

Tárgy: TÁVÜSZ Kft. gép- és eszközbeszerzése
Tisztelt Képviselő-testület!

Időről időre elhangzik egy-egy kapcsolódó témánál, hogy a TÁVÜSZ Kft. által a településüzemeltetési feladatok ellátásához használt gép- és eszközpark (sószóró, hóeke, vibrohenger stb.) jelentős mértékben amortizálódott, így rendszeresen nagy összegű javításra szorul. 
A meglévő gépeket kilenc évvel ezelőtt vásároltuk használtan, és bár folyamatosan karbantartottuk azokat, ahhoz, hogy a télnek most nyugodt szívvel nekifuthassunk, most már olyan mértékű felújítást kellene végrehajtani rajtuk, aminek a költsége példának okáért a sószóró vonatkozásában cca. 2,5 millió Ft+áfa lenne. 
Ezért az összegért most vásárolni tudnánk egy szintén használt, de megfelelően működő 6 m3-es sószórót (a mostani 4 m3-es) és egy könnyű, műanyagból készült, kisebb méretű hóekét. 
Illetve a meglevő 30-40 éves padkahenger lecserélését javasolnánk még, mivel jelenleg működésképtelen, és gazdaságosan már nem javítható. Ezt szintén használtan vásárolnánk cca. 2 millió Ft+áfa összegért. 
Kérem az előterjesztés szíves megtárgyalását, és a szükséges támogatás biztosítását a gépek beszerzéséhez.

…/2016. (X. 20.) ÖKT határozati javaslat

Sülysáp Város Önkormányzatának Képviselő-testülete
1./ 4,5 millió Ft+áfa összegű többlet költségvetési támogatást biztosít a TÁVÜSZ Kft. részére sószóró, hóeke és padkahenger beszerzésére,
2./ a támogatást a költségvetés általános tartalék kerete terhére biztosítja

3./ felkéri és felhatalmazza a polgármestert és az ügyvezetőt a szükséges intézkedések megtételére.
Határidő: azonnal
Felelős: polgármester, ügyvezető
Sülysáp, 2016. október 12.

Horinka László s.k.


polgármester
MELLÉKLET

